Што ж датычыць выхавання хлопца самотнай маці, тут падыход іншы. Мамы, не бойцеся даручаць свайму сыну штосьці, што можа здавацца цяжкім для яго з вашага пункту гледжання. Дайце яму магчымасць стаць для вас гэтым рыцарам, абаронцам, добрым памочнікам. Калі штосьці даручаеце, то давайце зрабіць гэта хлопцу да канца, завяршыць справу. Як і ў выхаванні дзяўчынкі самотным бацькам, так і ў выпадку выхавання хлопца маці, варта знайсці ў асяроддзі мужчыну, які б даваў добры прыклад для хлопца, які б праводзіў з ім час адзін на адзін. Варта яшчэ, каб маці, якая расчаравалася ў мужчынах, не казала пра гэта ўвесь час свайму дзіцяці. Бо калі яна будзе казаць, што ўсе мужчыны дрэнныя, здраднікі і г.д., яе сын будзе адчуваць сябе такім жа, а таксама будзе падсвядома ісці ў гэтым кірунку.